OpenLLM-France/wikimedia huggingface dataset:
# ABEL

ABEL és l'acrònim de l'expressió anglesa Advanced Boolean Expression Language. L'ABEL és un Llenguatge de descripció de maquinari i un conjunt d'eines per dissenyar PLDs. L'ABEL va ser creat el 1983 per Data I/O Corporation, a Redmond (Washington). L'ABEL inclou tant equacions concurrents i taules de la veritat, així com una màquina d'estats. El primer equip que va desenvolupar l'ABEL (dirigit pel Dr. Kyu Y. Lee) incloïa a Mary Bailey, Bjorn Benson, Walter Bright, Michael Holley, Charles Olivier i David Pellerin.
ABEL inclou tant formats d'equacions concurrents com de taula de veritat, així com un format de descripció de màquina d'estat seqüencial. També s'inclou un preprocessador amb sintaxi basat en el Macro-11 de DEC.
A més d'utilitzar-se per a descripcions de lògica, ABEL també es pot utilitzar per descriure vectors de prova (patrons d'entrada i sortides esperades) que es poden descarregar a un programador de dispositius de maquinari juntament amb les dades de programació PLD compilades i mapades.
Altres llenguatges de disseny de PLD que s'originen en la mateixa època són CUPL i PALASM. Des de l'arribada de grans matrius de portes programables de camp (FPGA), els idiomes PLD s'han quedat fora de favor com a llenguatge de descripció de maquinari (HDL) com ara el VHDL i el Verilog han guanyat popularitat. No obstant això, després de dues dècades, ABEL continua sent utilitzat per milers de programadors de PLD a tot el món.
A través d'una sèrie d'adquisicions l'ABEL és propietat de Xilinx.

## Referències

* ↑ Lee, Kyu Y.; Holley, Michael; Bailey, Mary; Bright, Walter «A High-Level Design Language for Programmable Logic Devices». VLSI Design. CPM Publications [Manhasset NY], 6, 6, 01-06-1985, pp. 50–62. ISSN: 0279-2834.
* ↑ «Xilinx acquires key assets as Minc closes doors» (en anglès). Michael Santarini, 16-12-1998. [Consulta: 3 juny 2019].

## Vegeu també

* Àlgebra de Boole
* FPGA
* Llenguatge de descripció de maquinari
* PLD
* Verilog
* VHDL
# ATX

L'ATX (Advanced Technology Extended, en anglès), és un format o factor de forma de les plaques mare de PCs. El format ATX és l'estàndard més estès actualment.

## Història

L'ATX va desenvolupar-se com una evolució del factor de forma AT per a millorar la funcionalitat d'E/S i reduir el cost total del sistema. Aquest factor de forma va ser creat per Intel el 1995 i va ser el primer canvi important en molts anys en les especificacions tècniques del factor de forma de la placa mare, les caixes dels ordinadors i les fonts d'alimentació. La versió més actual és la 2.3 publicada el 2007.

## Especificacions tècniques

Una placa ATX té una mida de 305 mm x 244 mm (12" x 9.6"). Això determina la mida i forma de les caixes dels ordinadors, podent parlar també de caixa ATX, que també permeten muntar el format microATX.

## Vegeu també

* Factor de forma petit
# A History of the Blue Movie

A History of the Blue Movie és una pel·lícula documental sobre el cinema pornogràfic del 1970 produït per Graffiti Productions/Sherpix, Inc.
Dirigida per Alex de Renzy, aquesta recopilació de curts primerencs combina "blue movies", que daten de 1915 a 1970, amb un narrador no acreditat.
Fou un dels primers intents de recopilar algunes de les pel·lícules porno americanes més antigues disponibles per a un públic de cinema,i inclou escenes de Grass Sandwich (1915), que és una de les primeres pel·lícules porno conegudes, juntament amb diversos clàssics en la seva totalitat, com la controvertida The Nun Story, Ever Ready, The Janitor, Peeping Tom, i Smart Alec (1951) amb la llegendària stripper Candy Barr.

## Vegeu també

* Blue Movie – pel·lícula d'Andy Warhol (1969)
* Edat d'Or del Porno

## Referències

* ↑ Ebert, Roger «Historyof the Blue movie - Film Review». RogerEbert.com, 25-08-1971 [Consulta: 2 juny 2019].

## Enllaços externs

* A History of the Blue Movie a FilmFanatic.org
* A History of the Blue Movie al web de la Filmoteca de Catalunya
# Abu-l-Atàhiya

Abu-Ishaq Ismaïl ibn al-Qàssim ibn Suwayd ibn Kaysan, més conegut pel malnom Abu-l-Atàhiya (748-825) fou un poeta àrab nadiu de Kufa o d'Ayn al-Tamr. Era d'una família de mawali (conversos) de la tribu Anaza. Va tenir oficis humils com venedor de pots pels carrers.
A la seva poesia deixa veure l'odi cap a les classes socials dominants. Durant el califat de l'abbàssida Muhàmmad al-Mahdí fou fuetejat i desterrat per un versos inoportuns; els seus versos d'elogi a Al-Hadi van provocar el seu empresonament pel successor Harun ar-Raixid, però després va entrar en el seu cercle; sobtadament va passar a la poesia ascètica i Ar-Raixid el va fer empresonar altre cop però fou alliberat tot seguit.
Va produir un nombre tan gran que el diwan complet de les seves obres no fou mai reunit.

## Bibliografia

* Abu l-Atahiya, Diwan (incomplet) Beirut 1887 i 1909
# 6 d'Andròmeda

6 d'Andròmeda (6 Andromedae) és una estrella de la constel·lació d'Andròmeda. Té una magnitud aparent de 5,91.

## Referències

* ↑ «The Physical Basis of Luminosity Classification in the Late A-, F-, and Early G-Type Stars. I. Precise Spectral Types for 372 Stars» (en anglès). Astronomical Journal, 4, 01-04-2001, pàg. 2148–2158. DOI: 10.1086/319956.
* 1 2 3 4 5 6 7 Afirmat a: Gaia Early Data Release 3. Indicat a la font segons: SIMBAD. Llengua del terme, de l'obra o del nom: anglès. Data de publicació: 3 desembre 2020.
* ↑ Harold F. Levison «The USNO-B Catalog» (en anglès). Astronomical Journal, 2, 01-02-2003, pàg. 984–993. DOI: 10.1086/345888.
* ↑ Afirmat a: SIMBAD.
* 1 2 3 Afirmat a: VizieR Online Data Catalog: 2MASS All-Sky Catalog of Point Sources (Cutri+ 2003). Indicat a la font segons: SIMBAD. Autor: Schuyler D. Van Dyk. Pàgina: -1. Llengua del terme, de l'obra o del nom: rus. Data de publicació: juny 2003.
* 1 2 3 «The atmospheric parameters and spectral interpolator for the MILES stars» (en anglès). Astronomy and Astrophysics, 01-07-2011, pàg. 165–165. DOI: 10.1051/0004-6361/201116769.
* ↑ «Abundances in the Local Region II: F, G, and K Dwarfs and Subgiants». Astronomical Journal, 1, 21-12-2016. DOI: 10.3847/1538-3881/153/1/21.
* ↑ Afirmat a: Gaia Data Release 2. Indicat a la font segons: SIMBAD. Llengua del terme, de l'obra o del nom: anglès. Data de publicació: 25 abril 2018.
* ↑ SIMBAD, 6 Andromedae (consultat el 3 de gener de 2013)
# Abu-Hafs

Abu-Hafs és el nom dels següents personatges:
* Abu-Hafs Úmar ibn Yahya al-Hintatí conegut per Inti, company del primer mahdi almohade i ancestre dels hàfsides
* Abu-Hafs Úmar I, emir hàfsida
* Abu-Hafs ibn Abi-Bakr (II), emir hàfsida
* Abu-Hafs Úmar ibn Xuayb al-Bal·lutí, primer emir de Creta 827-853
* Abu-Hafs Úmar ibn Jami, savi ibadita del Djabal Nafusa
* Abu-Hafs ibn Sayrí, potentat de Mayurqa (Mallorca)
# Abu-Hafs Úmar

Abu-Hafs Úmar és el nom dels següents personatges:
* Abu-Hafs Úmar I (segle xiii), emir hàfsida
* Abu-Hafs Úmar ibn Jami (segles XIV-XV), savi ibadita del Djabal Nafusa
* Abu-Hafs Úmar ibn Yahya al-Hintatí (~1190-1775), company del primer mahdí almohade i ancestre dels hàfsides
* Abu-Hafs Úmar ibn Xuayb al-Bal·lutí, primer emir de Creta 827-853
# Aaron Kemps

Aaron Kemps (Bundaberg, 10 de setembre de 1983) és un ciclista australià, ja retirat, que fou professional del 2005 al 2012. En el seu palmarès destaca el Campionat d'Austràlia en critèrium de 2010 i quatre victòries d'etapa a la Volta a la Xina.

## Palmarès

* 2003
** Vencedor d'una etapa del Giro de les Regions
* 2004
** 1r a la Copa Ciutat d'Asti
* 2006
** Vencedor d'una etapa de la Volta a Burgos
* 2007
** Vencedor de 3 etapes de la Herald Sun Tour
* 2010
** Campió d'Austràlia en critèrium
** Vencedor de 3 etapes de la Volta a la Xina
* 2011
** Vencedor d'una etapa de la Volta a la Xina
** Vencedor d'una etapa de la Volta al llac Qinghai
** Vencedor d'una etapa de la Volta al llac Taihu
** Vencedor de 3 etapes al Tour de Tasmània

### Resultats a la Volta a Espanya

* 2006. 119è de la classificació general

## Referències

* ↑ «KEMPS Aaron». [Consulta: 12 desembre 2022].
* ↑ Ballarat, Samantha Lane. «Kemps reignites his career with criterium win» (en anglès), 07-01-2010. [Consulta: 12 desembre 2022].
* ↑ ONLUS®, Museo del Ciclismo Associazione Culturale. «Museo del Ciclismo - Aaron KEMPS» (en italià). [Consulta: 12 desembre 2022].

## Enllaços externs

* Fitxa a sitiodeciclismo.net
* Fitxa a cyclebase.nl Arxivat 2016-03-03 a Wayback Machine.
# Acid3

Acid3 és un criteri per avaluar el compliment dels estàndards per part d'un navegador web, especialment els relacionats amb DOM i javascript. El test ha estat creat pel Web Standards Project.
Va estar en desenvolupament des de l'abril del 2007 i va ser llençat el 3 de març del 2008. El principal desenvolupador va ser Ian Hickson que també va escriure el test Acid2. L'Acid2 estava enfocat principalment en els Fulls d'Estil en Cascada(CSS), però aquest tercer també s'enfoca en tecnologies modernes emprades en pàgines web molt interactives amb característiques del Web 2.0, tals com ECMAScript i DOM nivell 2. Alguns tests també són sobre SVG, XML i Data: URI's. Només s'inclouen elements d'especificacions del 2004.
L'Acid3 mostra un comptador que gradualment s'incrementa amb rectangles de colors en el fons. El percentatge mostrat es basa en el nombre de subtests que es passen. A març de 2008 cap navegador no ha passat el test.

## Normes que passa la prova

Les següents normes es posen a prova amb Acid3:
* DOM Nivell 2 transversal (subtests 1-6)
* DOM Nivell 2 Rang (subtests 7-11)
* Content-Type: image / png, text / plain (subtests 14, 15)
* Gestió d'objectes i codis d'estat HTTP (subtest 16)
* DOM Nivell 2 Core (subtests 17, 21)
* DOM Nivell 2 Esdeveniments (subtests 17, 30-32)
* CSS selectors (subtests 33-40)
* DOM Nivell 2 Estil (subtests 45)
* DOM Nivell 2 HTML (subtest 60)
* DOM Nivell 2 Reproduccions
* ECMAScript GC (subtests 26-27)
* Unicode 5,0 UTF-16 (subtest 68)
* Unicode 5,0 UTF-8 (subtest 70)
* HTML 4.0 Transitional (subtests 71)
* HTML 4.01 Strict
* SVG 1.1 (subtests 74, 78)
* SVG 1,1 Fonts (subtests 77, 79)
* SMIL 2.1 (subtests 75-76)
* Conformitat amb ECMAScript (subtests 81-96)
* Esquema de dadesURI (subtest 97)
* XHTML 1.0 Strict (subtest 98)
* Protocol HTTP 1.1

## Superació de les proves

Una nota d'aprovat només es considerara vàlida amb la configuració per defecte del navegador que s'ha utilitzat.
Els següents ajustaments del navegador i les accions dels usuaris invalidar la prova:
* Ampliació en o fora
* Desactivació d'imatges
* L'aplicació de fonts, colors, estils, etc personalitzats
També l'ús dels scripts User JavaScript o Greasemonkey pot anul·lar la prova.

## Estat dels navegadors

| Color | Significat |
| Vermell | Versió antiga sense suport |
| Groc | Versió antiga amb suport |
| Verd | Versió actual |
| Lila | Versió actual no estable |
| Blau | Versió futura |
| Negreta | Versió estable al moment de la publicació de l'Acid3 |
| Motor | Versió | Resultat |
| Trident | IE 7 | 12/100 |
| Trident | IE 8 RC1 | 20/100 |
| Gecko | Firefox 2 | 52/100 |
| Gecko | Firefox 3.6 | 94/100 |
| Gecko | Firefox 3.7 alpha | 96/100 |
| WebKit | Safari 3.0 beta | 39/100 |
| WebKit | Safari 4 | 100/100 |
| WebKit | Beta r31342 | 100/100 |
| Presto | Opera 9.25 | 46/100 |
| Presto | Opera 9.51 | 51/100 |
| Presto | Opera 10 beta | 100/100 |
| KHTML | Konqueror 4.0.2 | 61/100 |
| KHTML | Konqueror 4.2.2 | 87/100 |
| KHTML | Konqueror 4.3 Beta 1 | 89/100 |

## Enllaços externs

* El test Acid3
* Pàgina de referència de l'Acid3(Com s'hauria de veure)
* El test Acid3 al Web standards Project
# 966
## Esdeveniments

* Miecislau I, duc de Polònia es converteix al cristianisme.
* Campanya d'Otó I contra Itàlia.

## Necrològiques

* Berenguer d'Ivrea, rei de Llombardia
# AAA: Attack All Around

AAA (トリプル・エー, Toripuru Eī) també conegut com a Attack All Around és un grup japonès de música pop i que va fer el seu debut el setembre de 2005. El grup, compost per cinc nois i tres noies, ja tenien certa experiència en el món de la música perquè havien participat en esdeveniments musicals i havien fet de dansaires per a artistes com Ayumi Hamasaki.
El grup es va mantenir amb la seva formació inicial fins al 12 de juny de 2007 quan Yukari Goto és expulsada del grup. Segons publicacions fetes per avex trax (la seva discogràfica) els motius són sanitaris. Un nou single (Natsu Mono) serà llançat el juliol del 2007, encara que no està previst que la Yukari faci aparició en ell.

## Membres

* Takahiro Nishijima (西島隆弘)
* Naoya Urata (浦田直也)
* Mitsuhiro Hidaka (日高光啓)
* Shinjiro Atae (與真司郎)
* Shuta Sueyoshi (末吉秀太)
* Misako Uno (宇野実彩子)
* Chiaki Ito (伊藤千晃)

### Membres anteriors

* Yukari Goto (後藤友香里)

## Discografia

    Article complementari: Discografia d'AAA

## Enllaços externs

* AAA - Web Oficial Arxivat 2007-03-06 a Wayback Machine.
# A9

L'A9 E-15 és el tram de l'autopista E-15 que discorre pel Llenguadoc i la Catalunya Nord, al sud de l'Estat Francès, i enllaça amb l'AP-7 catalana. Neix a Aurenja i recorre la costa mediterrània fins a Salses amb el sobrenom de la llanguedoccienne (la llenguadociana). De Salses al Pertús, rep el nom de "la catalana".

## Recorregut

Llenguadoc
* Aurenja
* Nimes
* Montpeller
* Beziers
* Narbona
Catalunya del Nord
* Perpinyà
* Frontera Francesa

## Explotació

L'autopista A-9 és de peatge. L'empresa explotadora és Autoroutes du Sud de la France (ASF). El cost de recórrer la totalitat de la via, que correspon a la regió Llenguadoc-Rosselló, amb cotxe era 19,20 euros el 23 novembre 2005.

## Sortides de l'A-9

| Nombre de Sortida | Nom de Sortida |
| 21 | Aurenja - A-7 E-80 a Valença i Ais de Provença-Marsella |
| 22 | Avinyó oest |
| 23 | RN 86 N100 Avinyó sud-oest |
| 24 | RN 86 Nimes nord |
| 25 | Nimes sud - A54 E-80 a Ais de Provença-Marsella |
| 26 | D979 Aigües Mortes |
| 27 | Lunel |
| 28 | RN 113 Montpeller nord |
| 29 | D62 Montpeller est - Aeroport |
| 30 | Montpeller sud |
| 31 | RN 109 Montpeller oest |
| 32 | suprimit |
| 33 | RN 113 Seta |
| 34 | Cap d'Agde |
| 35 | Beziers nord - A-75 E-11 a Clarmont d'Alvèrnia |
| 36 | Beziers sud |
| 37 | Narbona nord |
| 38 | Narbona sud - A-61 E-80 a Carcassona-Tolosa |
| 39 | RN 9 Costa |
| 40 | RN 9 Costa |
| 41 | RN 9 Salses - Sant Llorenç de la Salanca - la Fenolleda - Perpinyà nord |
| 42 | Perpinyà sud - RN 116 Vall de Tet - Andorra |
| 43 | El Voló - D 115 Vall de Tec - D 618 Costa Vermella |
| 44 | Duana-el Pertús |

## Desdoblament de l'autopista A9 a Montpellier

Els dies 30 i 31 de maig de 2017 es va inaugurar un nou tram de l'autopista A9, construït per l'empresa VINCI Autopistes.
El nou traçat de l'autopista A9, pel qual diàriament transiten una mitjana de 100.000 vehicles, millora la fluïdesa i la seguretat de la circulació a la regió de Montpeller.

## Vegeu també

* Porta dels Països Catalans, situat a l'A-9 a l'altura de Salses.

## Referències

* ↑ «Desdoble de la autopista A9 en Montpellier, Francia». Arxivat de l'original el 2019-07-13. [Consulta: 13 juliol 2019].
# A la Nació

A la Nació (en l'original castellà, "A la Nacion") és un manifest del militar carlí Ramon Cabrera de l'any 1875, durant la Tercera Guerra Carlina.
Imprès en un sol full de paper, A la Nació va ser escrit a París l'11 de març de 1875. La intenció del General Cabrera era establir negociacions amb el govern d'Espanya en la seva tercera proclamació, reconeixent per rei legítim Alfons XII després que el 29 de desembre de 1874 es va produir la restauració de la monarquia en pronunciar-se el general segovià Martínez-Campos a Sagunt.
El manifest es considera un reflex del patriotisme de Cabrera, del seu punt de vista religiós i de la seva tendència al retorn a una Espanya amb principis monàrquics, i una gran idea d'Unitat.

## Referències

* ↑ Delisle, 1905, p. 108.
* 1 2 Nombela, 1876, p. 507.
* ↑ Grau, Jaume. Carlinades: El "Far West" a la Catalana. Cossetània Edicions, 2007, p.109. ISBN 8497912659.
* ↑ Nombela, 1876, p. 511.

## Bibliografia

* Delisle, Léopold. Catalogue général des livres imprimés de la Bibliothèque nationale. 22a ed.. Imprimerie nationale, 1905, p. 1182. OCLC 42017510.
* Nombela, Julio. Detrás de las trincheras: páginas íntimas de la guerra y la paz desde 1868 hasta 1876. Hernández, 1876, p. 559. OCLC 13050386.
# Abu Dawúdida

Els abu-dawúdides o dinastia abu-dawúdida, també coneguda com dinastia banijúrida o dels banijúrides (persa: بانیجوریان), fou un llinatge que va governar a Andarab (Tukharistan, modern Afganistan) entre el segle ix i el segle x.
La seva capital fou l'antiga Andarab, la moderna Banow o Banu. Van emetre moneda del 877 al 922. Els sobirans portaven el títol de xahrsalir. La casa de la moneda de la ciutat fou utilitzada per altres dinasties.

## Governants

* Hàixim ibn Banijur (r. 848–857)
* Dàwud ibn al-Abbàs ibn Hàixim (r. 857–873)
* Muhàmmad ibn Àhmad ibn Banijur (r. 873-898/899)
* Àhmad ibn Muhàmmad (r. 899–908)

## Bibliografia

* Bosworth, C.E.. «Bānīd̲j̲ūrids». A: Encyclopaedia of Islam 2. 1.
* Bosworth, C.E.. «The Ṭāhirids and Ṣaffārids». A: The Cambridge History of Iran, Volume 4: From the Arab Invasion to the Saljuqs. Cambridge: Cambridge University Press, 1975, p. 90–135. ISBN 0-521-20093-8.
* Siméon, P. «Hulbuk: Architecture and material culture of the capital of the Banijurids in Central Asia (Ninth–eleventh centuries)». Muqarnas Online, vol. 29, 1, 2012, pàg. 385-421. DOI: 10.1163/22118993-90000190.
# Quint Fabi Sanga

Quint Fabi Sanga (en llatí Quintus Fabius Sanga) era el patró dels al·lòbroges al qual els ambaixadors d'aquest poble van revelar els designis de Catilina i els altres conspiradors que li donaven suport. Sanga ho va revelar a Ciceró i aquest va fer detenir a Publi Corneli Lèntul Sura i diversos conspiradors més (63 aC), que finalment van ser executats.

## Referències

* ↑ Smith, William (ed.). Dictionary of Greek and Roman Biography and Mythology. Volum III. Londres: John Murray, 1876, p. 706.

## Bibliografia

* Ancient Roman Statutes: A Translation With Introduction, Commentary .... Per Allan Chester Johnson,Paul Robinson Coleman-Norton,Frank Card Bourne
# Prima de risc

Prima de risc o premi per risc (en anglès: Risk premium) és la remuneració addicional que s'ha d'oferir a un inversor per tal d'induir-lo, premiar-lo, perquè inverteixi en un projecte arriscat en lloc de restar en una inversió segura.

## Finances

En termes financers, la prima de risc és el diferencial de rendibilitats entre un actiu arriscat, respecte de l'actiu lliure de risc.
* Mercat d'accions: el concepte «prima de risc» fa referència a la prima d'acció, és a dir, la diferència entre la rendibilitat esperada de les accions d'una companyia, respecte del tipus d'interès lliure de risc.
* Mercat de bons governamentals: el concepte «prima de risc» fa referència al credit spread, és a dir, el diferencial de rendibilitat produït pel risc creditici entre els tipus d'interès dels bons governamentals d'un país, respecte dels tipus d'interès d'un altre país de referència, raó per la qual a vegades també s'usa l'expressió «Risc-país». Dit d'una altra manera, el credit spread (prima de risc) reflecteix la rendibilitat addicional neta que un inversor demana per invertir en el deute emès per un país amb més risc creditici respecte al deute d'un altre país que li ofereix més seguretat. Cada vegada que augmenta la prima de risc, la diferència és negativa, ja que suposa que la capacitat d'Espanya per fer front al seu deute va a la baixa. És sinònim de 'diferencial de deute o, més freqüentment, l'expressió “risc-país".

## Exemple

Espanya i Alemanya necessiten emetre bons a deu anys de forma regular per finançar-se.
Si la rendibilitat dels bons espanyols a deu anys és del 6,099%, i la dels bons alemanys del 2,621%, la diferència és del 3,478%, és a dir, de 347 punts bàsics. En aquest cas, la prima de risc espanyola seria de 347 punts.
La prima de risc dels països de la Unió Europea es calcula respecte d'Alemanya perquè se suposa que el seu deute públic és el que menor risc d'impagament té, fins i tot se sol acceptar que el seu risc d'impagament és zero.

## Referències

* ↑ El riesgo país, de nuevo al alza, camino de los 350 puntos básicos
* ↑ (Castellà) La Vanguardia - ¿Qué es la prima de riesgo?

## Vegeu també

* Crèdit
* Creditor
* Risc creditici
* Credit rating
* Credit spread (bons)
* Suspensió de pagaments
* Agència d'avaluació de crèdit
# Ugo Mursia Editore

L'Ugo Mursia Editore, coneguda simplement com a Mursia, és una editorial fundada a Milà el 10 de febrer de 1955 per Ugo Mursia (Carini, 1916 - Milà, 1982), mercès a l'adquisició de les marques Alberto Corticelli i A.P.E.
L'activitat inicial de l'editorial es va concentrar en l'edició de clàssics per a infants i llibres escolars, una branca editorial que fou venud a l'editorial Mondadori el 1998.
Actualment Mursia està especialitzada en la producció historiogràfica sobre la II Guerra Mundial. També publica literatura d'escacs, jocs, filosofia, narrativa italiana, etc.
El 1990 l'editorial es transformà en el Gruppo Ugo Mursia Editore, i amb la filla d'Ugo Mursia (Fiorenza Mursia) com a administradora delegada, s'ha obert al món multimèdia.
El catàleg de l'editorial tenia, el 2006, vora 5000 títols, agrupats en unes 80 col·leccions. Pel nombre de títols en catàleg, Mursia és el tercer editor d'Itàlia.

## Autors destacats

* Giulio Bedeschi
* Vincenzo Pappalettera
* Amos Luzzato
* Mino Milani
* Giorgio Celli
* Ewn Garabandal
* Paolo Roversi
* Giovanni Cecini
* Andrea Jelardi
* Pier Francesco Grasselli
* Davide Barilli
* Marco Ferrari

## Premis

* Premi Bancarella: 1964 Giulio Bedeschi - Centomila gavette di ghiaccio; 1966 Vincenzo Pappalettera - Tu passerai per il camino

## Enllaços externs

* Lloc web d'Ugo Mursia Editore
* Foto de la Seu a Milà Arxivat 2009-11-25 a Wayback Machine.
# Turpial de Fuertes

El turpial de Fuertes (Icterus fuertesi) és un ocell de la família dels ictèrids (Icteridae).

## Hàbitat i distribució

Habita zones de matols al nord-est de Mèxic.

## Referències

* ↑ «Turpial de Fuertes». Cercaterm. TERMCAT, Centre de Terminologia. Rev. 20/01/2023(català)
# Turpial de Bullock

El turpial de Bullock (Icterus bullockii) és un ocell de la família dels ictèrids (Icteridae).

## Hàbitat i distribució

Habita boscos de ribera, boscos de roures, horts i sabanes des del sud-oest del Canadà, a través de l'oest dels Estats Units fins al nord de Mèxic. En hivern arriba migra cap a sud, i es troba des de Mèxic fins Nicaragua.

## Referències

* ↑ «Turpial de Bullock». Cercaterm. TERMCAT, Centre de Terminologia. Rev. 20/01/2023(català)
# Vall de Beneixama

La Vall de Beneixama és una àrea geogràfica formada per una part dels termes de Banyeres de Mariola, Beneixama, El Camp de Mirra i La Canyada de Biar. Existeix un sindicat de reg anomenat "Comunidad de Regantes del Valle de Benejama".
Es tracta d'una denominació de caràcter geogràfic, apareguda al segle xx per referir-se a la meitat nord de la Vall de Biar. Aquesta vall està dividida al seu sector occidental per un seguit de turons de petita altura anomenats Cabeços de Sant Bertomeu, que s'estenen des del Camp de Mirra fins a Villena. Per aquest motiu, s'anomena Vall de Beneixama a la part situada al nord dels esmentats turons i Vall de Biar a la part situada al sud.
Hi ha qui diu que l'origen del terme Vall de Beneixama cal buscar-lo en la reticència dels habitants de Beneixama a acceptar la denominació històrica de Vall de Biar, però la realitat és que qui està al bel mig de la vall és Beneixama, mentre que Biar es localitza en un turó a un extrem de la vall. Cal tenir en compte que tant Beneixama, com el Camp de Mirra, la Canyada i el llogaret del Salze van pertànyer a Biar fins a l'any 1797, quan es va produir la seua segregació.